Even Hovland kan bli tvunget til klubbskifte
– Jeg har ikke gjort noe med det til nå. Men må vurdere situasjonen når jeg kommer tilbake til Tyskland etter ferien. Hvis jeg ikke spiller i Nürnberg så mister jeg plassen på landslaget, slår Hovland fast til VG. Han har bare startet seks av 17 kamper for Nürnberg etter nyttår. RBK-Kåre advarer Høgmo & co: – De må passe seg Landslagssjef Per-Mathias Høgmo svarer med bare tre bokstaver på spørsmål om det holder å slite benken på nivå to i Tyskland: – Nei. I den tapte playoff-matchen om opprykk mot Eintracht Frankfurt fikk Even Hovland kun 11 minutter fordelt på to innhopp. – Det er ikke ideelt i forhold til VM-kvaliken. Nå må jeg se an situasjonen. Landslaget er det viktigste for meg, sier han selv. Svensson om Hazard: – En helvetes utfordring – Selvsagt er det viktig for Norge at han spiller. Det klart beste stopperparet er Hovland og Vegard Forren, mener Max-ekspert Bengt Eriksen. Even Hovland har hatt en ruskete sesong i Nürnberg. Han var i en annen situasjon for ett år siden. Da kom midtstopperen inn mot Sverige på Ullevaal. Norge slapp ikke inn mål på fire måneder og nesten seks kamper før Alessandro Florenzi scoret for Italia 17 minutter før slutt på Olympiastadion i Roma. Kommentar: Høgmo bør ha fått mange svar nå Norge har nå mottatt åtte baklengs på de tre treningskampene mot Belgia, Island og Portugal. Hovland har ikke vært svak, men Høgmo deler vurderingen om at sogningen har vært hakket mer passiv enn i fjor. Landslagssjefen gjentok mandag at spillernes klubbhverdag må harmonere med det internasjonale toppnivået Norge møter når Tyskland kommer til Ullevaal 4. september. Han legger ikke skjul på at han håper Vegard Forren lykkes i sitt ønske om å få seg en klubb ute i Europa. – Er Nürnberg i 2. Bundesliga i det hele tatt et høyt nok nivå? – Det er et mellomsteg. Even Hovland spiller for lite og jeg håper situasjonen hans endrer seg. Han har potensial for å bli en klippe for oss, sier landslagssjefen.
Even Hovland (27) fortsetter ikke som landslagets midtstopper om han blir sittende på benken i 2. Bundesliga. Han kan bli tvunget til klubbskifte allerede i sommer.